Publication: Magyar Közlöny
Issue: MK-2001-32 (Year: 2001, Number: 32)
Era: 1990-2004
Section: 1990. évi LV. törvény módosításáról*
Paragraph Index: 7

(5) A képviselő vagyonnyilatkozatával kapcsolatos eljárás során az Országgyűlés Mentelmi, összeférhetetlenségi és mandátumvizsgáló bizottságának felhívására a képviselő köteles saját, illetve a vele közös háztartásban élő házas- vagy élettársának, valamint gyermekének vagyonnyilatkozatában feltüntetett vagyoni, jövedelmi és érdekeltségi viszonyaira vonatkozó azonosító adatokat haladéktalanul, írásban bejelenteni. Az adatokba csak a bizottság tagjai tekinthetnek be. Az ellenőrzés eredményéről a bizottság elnöke tájékoztatja az Országgyűlés elnökét. Az Országgyűlés elnöke a bizottság által megállapított tényekről soron következő ülésén tájékoztatja az Országgyűlést.”

Source: https://magyarkozlony.hu/hivatalos-lapok/ffec36a11ea6a91ace51acbb4f986aa7abec45c2/dokumentumok/4b478c28202431b65964f07e9165b306161cdb2a/letoltes